Na predprimárne vzdelávanie v MŠ sa prijímajú deti v súlade so zákonom č. 596/2003 Z. z. o štátnej správe v školstve a školskej samospráve, v súlade s § 59 zákona č. 245/2008 Z. z. o výchove a vzdelávaní (školský zákon) a v súlade s § 3 vyhlášky Ministerstva školstva SR č. 306/2008 Z. z. o materskej škole v znení vyhlášky MŠVVaŠ SR č. 308/2009 Z. z.

Pri posudzovaní prihlášky - žiadosti sa bude prihliadať na vek dieťaťa a kapacitné možnosti jednotlivých vekových skupín.

**Základnou podmienkou je predloženie prihlášky - žiadosti o prijatie dieťaťa do materskej školy a potvrdenie o zdravotnom stave dieťaťa od všeobecného lekára pre deti a dorast, kde musí byť vyznačená informácia o zaočkovaní resp. nezaočkovaní dieťaťa.**

**Tlačivo prihlášky - žiadosti o prijatie si rodičia môžu stiahnuť z webu obce alebo si ich môžu prevziať v MŠ, Hlavná ulica 191/8, Slovenská Kajňa v čase od 7.00 hod. do 16.00 hod.**

**Zákonný zástupca môže podať prihlášku - žiadosť:**

- osobne/v priestoroch príslušnej materskej školy / v prípade akýchkoľvek otázok kontaktujte riaditeľku MŠ na t. č. 0910 692 909/

- poštou,

- e-mailom alebo odoslaním naskenovaného tlačiva prostredníctvom e-mailu /msslov.kajna@gmail.com/

**PODMIENKY PRIJÍMANIA**

V zmysle zákona č. 245/2008 § 59 sa prednostne prijímajú deti, pre ktoré je predprimárne vzdelávanie povinné:

a)  deti, ktoré dovŕšia piaty rok veku do 31. augusta 2022,

b)  deti pokračujúce v plnení povinného predprimárneho vzdelávania,

Na povinné predprimárne vzdelávanie sa prednostne prijímajú deti s trvalým pobytom v Slovenskej Kajni

**Na predprimárne vzdelávanie sa prijíma:**

* dieťa, pre ktoré je predprimárne vzdelávanie povinné,
* spravidla dieťa od troch do šiestich rokov veku,
* dieťa, ktoré pokračuje v plnení povinného predprimárneho vzdelávania,
* dieťa so špeciálnymi výchovno-vzdelávacími potrebami.

**Deti mladšie ako tri roky** (teda deti od dvoch rokov veku) možno prijať len vtedy, ak sú uspokojené žiadosti rodičov/ zákonných zástupcov detí, ktoré dovŕšili piaty rok veku, detí pokračujúce v plnení povinného predprimárneho vzdelávania ako aj detí vo veku od troch rokov.

Ďalšie podmienky prijatia sú stanovené riaditeľkou školy v ŠP, po prerokovaní pedagogickou radou a sú platné pre prijímanie detí do MŠ na nasledujúci školský rok.

**PODMIENKOU PRIJATIA VŠETKÝCH DETÍ SÚ OSVOJENÉ ZÁKLADNÉ HYGIENICKÉ NÁVYKY.**

K prihláške - žiadosti na pokračovanie plnenia povinného predprimárneho vzdelávania („odklad“) je potrebné doložiť písomný súhlas príslušného zariadenia výchovného poradenstva a prevencie a písomný súhlas všeobecného lekára pre deti a dorast.

- Ak ide o dieťa so špeciálnymi výchovno-vzdelávacími potrebami, zákonný zástupca predloží okrem potvrdenia o zdravotnom stave dieťaťa i vyjadrenie príslušného poradenského zariadenia. V prípade  dieťaťa so zdravotným postihnutím (zmyslovým alebo telesným) rozhoduje riaditeľka o prijatí po vyjadrení príslušného odborného lekára.

- Prijatie dieťaťa so špeciálnymi výchovno-vzdelávacími potrebami je možné v prípade, ak MŠ dokáže dieťaťu vytvoriť potrebné  materiálne, hygienické a iné špecifické podmienky.

**Rozhodnutie o prijatí dieťaťa do MŠ na školský rok 2021/2022 vydá riaditeľka MŠ, Hlavná ulica 191/8, Slovenská Kajňa do 15. júna 2022.**

**V Slovenskej Kajni, 26.04.2022 Andrea Piskoríková, riaditeľka MŠ**